
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2020. gada 17. marta noteikumos Nr. 145 "Prasības mazumtirdzniecības uzņēmumiem, kas piegādā mājputnu olas vai ziedo dzīvnieku izcelsmes pārtiku"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Nepieciešams paplašināt to dzīvnieku izcelsmes produktu klāstu, kurus derīguma termiņa laikā atļauts sasaldēt ziedošanas vajadzībām.
Izstrādes pamatojums
ES dokuments
Apraksts
Komisijas 2022. gada 9. septembra Deleģētā regula (ES) 2022/2258, ar ko attiecībā uz zvejniecības produktiem, olām un noteiktiem ļoti rafinētiem produktiem groza un labo Eiropas Parlamenta un Padomes Regulas (EK) Nr. 853/2004 par īpašām higiēnas prasībām attiecībā uz dzīvnieku izcelsmes pārtiku III pielikumu un attiecībā uz noteiktām gliemenēm groza Komisijas Deleģēto regulu (ES) 2019/624 (turpmāk – Deleģētā regula 2022/2258). 
1.2. Mērķis
Mērķa apraksts
Noteikumu projekts sagatavots, lai Ministru kabineta 2020. gada 17. marta noteikumos Nr. 145 "Prasības mazumtirdzniecības uzņēmumiem, kas piegādā mājputnu olas vai ziedo dzīvnieku izcelsmes pārtiku"" (turpmāk – noteikumi Nr. 145) atļautu ziedot vai piegādāt mājputnu olas, kas nav Gallus gallus (mājas vistu) sugas putnu olas sākot ar 29. dienu pēc izdēšanas. Vienlaikus paredzēts paplašināt to dzīvnieku izcelsmes produktu klāstu, kurus derīguma termiņa laikā atļauts sasaldēt ziedošanas vajadzībām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Visiem pārtikas uzņēmumiem, kas piegādā dzīvnieku izcelsmes produktus citam uzņēmumam, ir nepieciešama uzņēmuma atzīšana Pārtikas un veterinārajā dienestā. To nosaka Eiropas Parlamenta un Padomes 2004. gada 29. aprīļa Regulas (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku prasībām, (turpmāk – Regula Nr. 853/2004) 4. pants. Regulas Nr.  853/2004 1. panta 5. punkta "b" apakšpunkta "ii" apakšpunktā noteikts, ka mazumtirdzniecības uzņēmumam atļauts piegādāt pārtiku citam mazumtirdzniecības uzņēmumam arī bez uzņēmuma atzīšanas, neievērojot Regulas Nr. 853/2004 prasības, ja ar nacionālo normatīvo aktu ir noteikts, ka tā ir papildu, vietēja mēroga un ierobežota darbība. Uzņēmuma atzīšana ir maksas pakalpojums, turklāt uzņēmums ne tikai maksā par atzīšanu, bet atzītam uzņēmumam ir arī jāizpilda virkne papildu prasību, kas prasa papildu izmaksas. Šāda situācija mazumtirdzniecības uzņēmumiem var likt atturēties no pārtikas ziedošanas un nodošanas labdarības organizācijām.
Noteikumos Nr. 145 noteiktais regulējums jau pašlaik ļauj ziedot vai piegādāt ziedošanai mājputnu olas, svaigu gaļu, svaigus un svaigus sagatavotus zvejniecības produktus, tos sasaldējot derīguma termiņa laikā atbilstoši noteiktajām prasībām. Raugoties uz dažādu resursu cenu kāpumu, paredzams, ka palielināsies to iedzīvotāju skaits, kuri ikdienai nepieciešamajam uzturam varēs iztērēt daudz mazāk finanšu līdzekļu nekā līdz šim, tādēļ pašlaik ir būtiski paplašināt ziedošanas iespējas un aicināt mazumtirgotājus būt saprotošiem un atsaucīgiem, novirzot daļu pārtikas ziedošanai.
Olu derīguma termiņi patlaban ir noteikti Regulas Nr. 853/2004 III pielikuma X sadaļas I nodaļas 3. un 4. punktā, un tā ir grozīta ar Deleģēto regulu 2022/2258. Stājoties spēkā šim grozījumam, Gallus gallus (mājas vistu) sugas olām ir noteikts minimālais derīguma termiņš 28 dienas. Tas nozīmē, ka pēc šī termiņa olas vairs nedrīkst ne ziedot, ne izplatīt tālāk. Pārējo mājputnu sugu olas var atrasties tirdzniecībā līdz 28. dienai pēc izdēšanas, bet, tā kā šīm olām nav prasību attiecībā uz minimālā derīguma termiņa ilgumu, to nosaka olu ražotājs, un sākot ar 29.dienu pēc izdēšanas līdz šī olu ražotāja norādītā minimālā derīguma termiņa beigām olas var ziedot vai piegādāt.
Problēmas un risinājumi
Problēmas apraksts
Saskaņā ar noteikumu Nr. 145 1. un 6. punktu pašlaik mazumtirdzniecības uzņēmumi visu mājputnu olas, tostarp Gallus gallus (mājas vistu) sugas putnu olas, no 22. dienas pēc izdēšanas līdz minimālā derīguma termiņa "ieteicams līdz..." beigām drīkst piegādāt vai nodot ziedošanai citiem mazumtirdzniecības uzņēmumiem, kas var nodrošināt mājputnu olu termisku apstrādi pirms to nonākšanas pie galapatērētāja. Ar Deleģēto regulu 2022/2258 ir izdarīti grozījumi Regulas Nr. 853/2004 III pielikuma X sadaļā, pagarinot olu piegādes termiņu galapatērētājam līdz 28 dienām pēc izdēšanas. Attiecībā uz Gallus gallus (mājas vistu) sugas putnu olām noteikts minimālais derīguma termiņš – 28 dienas pēc izdēšanas. 
Risinājuma apraksts
Noteikumu Nr. 145 6. punktā jāgroza termiņš, kādā mājputnu olas, izņemot Gallus gallus (mājas vistu) sugas putnu olas, pēc izdēšanas drīkst piegādāt vai nodot ziedošanai, nosakot, ka tas ir no 29. dienas pēc izdēšanas līdz minimālā derīguma termiņa "ieteicams līdz..." beigām. Savukārt noteikumu Nr. 145 1.1. apakšpunktā ir noteikts, ka tiesību normas par ziedošanu neattiecas uz olām, kas iegūtas no Gallus gallus (mājas vistu) sugas putniem.
Laikposma pagarināšana mājputnu olu piegādei vai nodošanai ziedošanai 29. dienas pēc izdēšanas ievērojami samazinās pārtikas izšķērdēšanu.
Problēmas apraksts
Noteikumu Nr. 145 5. punktā paredzēts, ka mazumtirdzniecības uzņēmumi ziedošanai paredzētu svaigu gaļu, svaigus un svaigus sagatavotus zvejniecības produktus drīkst sasaldēt derīguma termiņa laikā, nodrošinot strauju temperatūras pazemināšanos tā, ka temperatūra produkta iekšienē sasniedz ne vairāk kā –18 °C. 
Regula Nr. 853/2004 nosaka, ka gaļa jāsasaldē bez liekas kavēšanās. Tas nozīmē uzņēmumā, kurā gaļu iegūst - kautuvē vai gaļas sadales uzņēmumā, kas ir atzīti uzņēmumi. Ar nacionālajiem noteikumiem un tikai attiecībā uz ziedošanu, gaļu ir ļauts sasaldēt arī mazumtirdzniecībā tās derīguma termiņa laikā. Un uzņēmumam šajā gadījumā nav jāveic atzīšanas procedūra.
Komisijas Paziņojumā "Norādes par pārtikas nekaitīguma pārvaldības sistēmām pārtikas mazumtirdzniecībā, tostarp pārtikas ziedošanā 2020/C 199/01" ir noteikts, ka tādi pārtikas produkti, kuru etiķetē norādīts "izlietot līdz" datums, būtu jāsasaldē iespējami drīz un noteikti pirms etiķetē norādītā "izlietot līdz" datuma, turklāt līdz – 18 °C vai zemākai temperatūrai. Šāda temperatūra ir jāuztur visā pārdales procesā. Lai atvieglotu uzņēmuma izpratni par saldēšanas procesu, būtu lietderīgi sniegt norādi uz informācijas avotiem, ko uzņēmums var izmantot, veicot dzīvnieku izcelsmes produktu saldēšanu.
Risinājuma apraksts
Noteikumu Nr. 145 5. punkta pirmais teikums ir jāgroza, nosakot, ka mazumtirdzniecības uzņēmumi ziedošanai paredzētu pārtiku drīkst sasaldēt derīguma termiņa laikā, nodrošinot strauju temperatūras pazemināšanos līdz – 18 °C vai zemākai temperatūrai produkta iekšienē vai saskaņā ar ražotāja sniegtajām norādēm vai produkta specifikācijai vai mazumtirdzniecības uzņēmuma deklarētajām prasībām, kā arī tā nekaitīgumu sasaldēšanas laikā un līdz paredzētā produkta saldēšanas termiņa beigām. 
Problēmas apraksts
Spēkā esošie noteikumi Nr. 145 neparedz pievienot īpašu norādi par to, ka produkti paredzēti ziedošanai. Šāda norāde atvieglotu produktu izsekojamību.
Risinājuma apraksts
Noteikumi Nr. 145 papildināti ar 5.1 punktu, kurā ietverta prasība nodrošināt ziedošanai paredzētā produkta marķējumu ar norādi, piemēram, "ziedošanai", "labdarībai".
Problēmas apraksts
Noteikumu Nr. 145 1.1. un 1.2. apakšpunkts, kā arī 2., 3., 4. un 7. punkts pašlaik ir formulēts tā, ka tiesību norma var tikt interpretēta neatbilstoši. Lai tiesību normu padarītu nepārprotamu un skaidru tās lietotājam, to nepieciešams precizēt. Jāprecizē noteikumu punkti, lai nepārprotami noteiktu kādas mājputnu olas un kādu pārtiku var ziedot vai piegādāt, kā arī precīzi nodalītu mazumtirdzniecības uzņēmumus (uzņēmumus, kas ziedo un (vai) piegādā mājputnu olas un pārtiku, kā arī saņem piegādātās mājputnu olas) no citiem mazumtirdzniecības uzņēmumiem (uzņēmumiem, kas saņem ziedošanai paredzētās mājputnu olas un pārtiku).
Patlaban noteikumi Nr. 145 paredz jebkuru mājputnu olu ziedošanu vai piegādi. Olu derīguma termiņi patlaban ir noteikti Regulas Nr. 853/2004) III pielikuma X sadaļas I nodaļas 3. un 4. punktā, un tā ir grozīta ar Deleģēto regulu 2022/2258. Stājoties spēkā šim grozījumam, Gallus gallus (mājas vistu) sugas olām ir noteikts minimālais derīguma termiņš 28 dienas. Tas nozīmē, ka pēc šī termiņa olas vairs nedrīkst ne ziedot, ne izplatīt tālāk. Pārējo mājputnu sugu olas var atrasties tirdzniecībā līdz 28. dienai pēc izdēšanas, bet, tā kā šīm olām nav prasību attiecībā uz minimālā derīguma termiņa ilgumu, to nosaka olu ražotājs, un sākot ar 29.dienu pēc izdēšanas līdz šī olu ražotāja norādītā minimālā derīguma termiņa beigām olas var ziedot vai piegādāt.
Saldētās pārtikas saraksts ir papildināms ar tādiem produktiem kā saldēta maltā gaļa, saldēti gaļas izstrādājumi  un saldēti citi dzīvnieku izcelsmes pārstrādes produkti.
Risinājuma apraksts
Noteikumu Nr. 145 1.1. un 1.2. apakšpunktā, kā arī 2., 3., 4. un 7. punktā tiks skaidri noteikts, kādas ir ziedojamās vai piegādājamās mājputnu olas un ziedojamā vai piegādājamā saldēta svaiga gaļa, saldēta malta gaļa, saldētas gaļas izstrādājumi, saldēti svaigi vai svaigi sagatavoti zvejniecības produkti un saldēti citi dzīvnieku izcelsmes pārstrādes produkti, turpmāk noteikumos attiecībā uz saldētiem produktiem lietojot pieteikto saīsinājumu "pārtika". Precīzi nodalīti mazumtirdzniecības uzņēmumi (uzņēmumi, kas ziedo un (vai) piegādā mājputnu olas un pārtiku, kā arī saņem piegādātās mājputnu olas) no citiem mazumtirdzniecības uzņēmumiem (uzņēmumiem, kas saņem ziedošanai paredzētās mājputnu olas un pārtiku).
Noteikumu Nr. 145 1.1. apakšpunktā ir precizēts, ka ziedo vai piegādā mājputnu olas, izņemot olas, kas iegūtas no Gallus gallus (mājas vistu) sugas putniem. 
Noteikumu Nr. 145 1.2. apakšpunkts precizē, ka mājputnu olas var piegādāt jebkuram mazumtirdzniecības uzņēmumam, ne tikai citiem mazumtirdzniecības uzņēmumiem kā tas ir neprecīzi noteikts šobrīd. Noteikumu Nr. 145 2., 3., 4. un 7. punkts precizēts ņemot vērā grozījumus 1.1. un 1.2. apakšpunktā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Attiecībā uz pārtikas ziedošanu papildus normatīvajiem aktiem ir Eiropas Savienības (turpmāk – ES) pārtikas ziedošanas pamatnostādnes, kurās ir izskaidroti attiecīgie ES tiesību aktu noteikumi, lai veicinātu pārtikas pārpalikumu ziedotāju un saņēmēju atbilstību ES tiesiskajā regulējumā noteiktajām prasībām (piemēram, par pārtikas nekaitīgumu, pārtikas 
higiēnu, pārtikas produktu informāciju, izsekojamību, atbilstību). Piemēram, pārtikas higiēnas jomā pamatnostādnēs ir izklāstīta vajadzība ziedošanā iesaistītajiem uzņēmumiem ievērot labu higiēnas praksi un ieviest uz HACCP (no angļu valodas: Hazard analysis and critical control points — riska analīze un kritisko kontrolpunktu noteikšana) principiem balstītu pašpārbaudes sistēmu saistībā ar pārtikas pārdales darbībām.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Mazturīgas personas
Ietekmes apraksts
Tiks paplašināts to produktu klāsts, kurus iespējams ziedot, lai rastu iespējas dažādām labdarības iestādēm nodrošināt ar pilnvērtīgu uzturu to iedzīvotāju daļu, kuru finansiālā situācija nav atbilstoša pilnvērtīga uztura saņemšanai par savā rīcībā esošajiem līdzekļiem.
Juridiskās personas
Pārtikas mazumtirdzniecības uzņēmumi
Ietekmes apraksts
Noteikumu projektā noteiktais tiesiskais regulējums attieksies uz uzņēmējiem, kas vēlēsies ziedot. Ziedot pārtiku mazāk turīgākai iedzīvotāju daļai ir uzņēmēja brīva izvēle.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32004R0853
ES tiesību akta datums, izdevējinstitūcija, numurs, veids un nosaukums
Regula Nr.853/2004
Apraksts
Ir izmantota Regulas Nr. 853/2004 1. panta 5. punkta "b" apakšpunkta "ii" apakšpunktā dotā atkāpe pieņemt nacionālo normatīvo aktu, kas atļauj piegādāt dzīvnieku izcelsmes pārtiku citam mazumtirdzniecības uzņēmumam bez atzīšanas.
ES tiesību akta CELEX numurs
32022R2258
ES tiesību akta datums, izdevējinstitūcija, numurs, veids un nosaukums
Deleģētā regula  2022/2258
Apraksts
Ir izmantota Deleģētās regulas  2022/2258 Pielikuma 4. punkta "a" apakšpunktā noteiktais olu derīguma termiņš līdz kādam tās var atrasties tirdzniecībā un "b" apakšpunktā noteiktais, ka Gallus gallus(mājas vistu) sugas putnu dēto olu minimālais derīguma termiņš ir 28 dienas, kuram beidzoties Gallus gallus (mājas vistu) sugas putnu olas vairs nav paredzētas tirdzniecībai, ziedošanai vai piegādei pārstrādei.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Uzņēmumiem savā darbībā ir iespēja izmantot Eiropas Komisijas Norādes 2020/C 199/01 par pārtikas nekaitīguma pārvaldības sistēmām pārtikas mazumtirdzniecībā, tostarp pārtikas ziedošanā. Norādes paredzētas, lai uzņēmumam atvieglotu regulas nosacījumu izpildi mazumtirdzniecībā. Piemēram,  5.4. punkta    17. PNP: Ziedošanai paredzētas pārtikas sasaldēšana."Tādu pārtikas produktu sasaldēšana, kuru etiķetē norādīts “izlietot līdz” datums, būtu jāveic iespējami drīz un katrā ziņā pirms etiķetē norādītā “izlietot līdz” datuma, un produkti ir jāsasaldē līdz –18 °C vai zemākai temperatūrai. Šāda temperatūra ir jāuztur visā pārdales procesā".
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Regula Nr.853/2004

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1.panta 5. punkta "b" apakšpunkta "ii" apakšpunkts
	Viss noteikumu projekts.
	Pārņemtas pilnībā
	Nē

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Ir izmantota Regulas Nr.853/2004 1. panta 5. punkta "b" apakšpunkta "ii" apakšpunktā dotā atkāpe pieņemt nacionālo normatīvo aktu, kas atļauj piegādāt dzīvnieku izcelsmes pārtiku citam mazumtirdzniecības uzņēmumam bez atzīšanas. Atkāpe izmantota, lai samazinātu slogu mazumtirdzniecības uzņēmumiem, kas vēlas ziedot pārtiku.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Īpaši pārtikas higiēnas papildnoteikumi, kas paredzēti Regulā Nr. 853/2004, ir jāpiemēro gadījumos, kad mazumtirgotāji un pārdales organizācijas piegādā dzīvnieku izcelsmes pārtiku citiem uzņēmumiem. Dzīvnieku izcelsmes pārtika ir gaļa, zvejas un akvakultūras produkti, piena produkti (piemēram, sieri), olas un olu produkti, kā arī cita pārtika. Būtībā mazumtirgotājiem, kas vēlas piegādāt dzīvnieku izcelsmes pārtiku pārdales un labdarības organizācijām, ir jāievēro visi Regulas Nr. 853/2004 noteikumi, kā arī attiecīgās papildu administratīvās prasības un pienākumi, tostarp pienākums saņemt apstiprinājumu no valsts iestādēm pirms darbības sākšanas. 
Dalībvalstīm ir ļauts atkāpties no Regulā Nr. 853/2004 paredzētajiem noteikumiem, ja šī ziedošana ir "papildu, vietēja mēroga un ierobežota" darbība. 

	Attiecīgā ES tiesību akta datums, izdevējinstitūcija, numurs, veids un nosaukums

	-

6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Pārtikas un veterinārais dienests
Nevalstiskās organizācijas
Biedrība "Lauksaimniecības organizāciju sadarbības padome", Biedrība Zemnieku saeima, Latvijas Pārtikas uzņēmumu federācija, Latvijas Pilsoniskā alianse, Latvijas Tirgotāju asociācija
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/86c8b8a8-7c65-4861-91d8-165ea689c94a
6.3. Sabiedrības līdzdalības rezultāti
Noteikumu projekts elektroniski tika nosūtīts izskatīšanai biedrībām "Lauksaimnieku organizāciju sadarbības padome", "Zemnieku saeima", "Latvijas pārtikas tirgotāju asociācija", "Latvijas Pārtikas uzņēmumu federācija", "Latvijas viesnīcu un restorānu asociācija", "Latvijas lauksaimniecības kooperatīvu asociācija" un "Pārtikas amatnieki”,  labdarības organizācijām "Pārtikas banka "Paēdušai Latvijai"", "Ziedot.lv." un "Latvijas pilsoniskā alianse" un uzņēmumam SIA "MAXIMA Latvija".
E-pastā saņemti ierosinājumi no  Latvijas Pārtikas tirgotāju asociācijas biedra SIA "Rimi Latvija" un SIA "Maxima Latvija". Pārējās minētās organizācijas ir paudušas atbalstu projekta tālākai virzībai.
Par sabiedrības līdzdalībai nodoto projektu iebildumi un priekšlikumi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Mazumtirgotājiem tiks dota iespēja nodot pārtiku dažādām labdarības iestādēm, kas varēs nodrošināt ar pilnvērtīgu uzturu to iedzīvotāju daļu, kuru finansiālā situācija nav atbilstoša pilnvērtīga uztura saņemšanai par savā rīcībā esošajiem līdzekļiem.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Atbilstošs pārtikas nodrošinājums ir viens no būtiskiem elementiem veselības uzturēšanā. Ja netiek saņemts pietiekamu un pilnvērtīgu uzturu, vājinās imunitāte. Malnutrīcija (nepietiekama uzturs) īpaši var skart gados vecākus cilvēkus. Nepietiekama uztura uzņemšanas iemesls vecāka gadagājuma cilvēkiem ir vairāku faktoru kopums (finansiālais stāvoklis, psihosomatiski traucējumi u.c.)
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

